གཟུངས་ཀྱི་
ཡིག་སྣ་བཞུགས་སོ། །
༄༅༅། །ཨོཾ་སྭསྟི། ན་མོ་ལོ་ཀི་ཤྭ་ར་ཡ། བརྩེ་བས་ལྷག་བསམ་བརྟན་མཛད་
ནས། །དེ་ཁོ་ན་ཉིད་མངོན་མཛད་སྐུ། །ཚེ་དཔག་མེད་མགོན་དཔལ་ལྡན་ཆེ། །སྡུག་
བསྔལ་སྐྱོབ་མཛད་བདག་སྐྱོངས་ཤིག །གང་ཞིག་བརྟེན་ན་སྲིད་པ་མཐར་འབྱིན་
ལམ། །གང་སྟོན་བླ་མ་དེ་ལ་ཕྱག་འཚལ་ཏེ། །ཆོ་ག་མཆོག་ལ་མོས་བློས་བླ་མ་
ཡི། །གསུང་བཞིན་ཉམས་སུ་བླང་བའི་རིམ་པ་བྲི། །
གཟུངས་རྟོག་པ་དང་བཅས་པ་འདི་རྒྱུད་སྡེ་བཞི་ལས་གང་ཞིག་ཡིན། འདིའི་
མིང་ཅི་ཞིག་ཡིན།
འདི་གསུང་བའི་སྟོན་པ་གང་ཞིག་ཡིན། གནས་སྐབས་སུ་གང་
གི་དོན་དུ་གསུང་། ཕྱིར་དུ་འདིའི་དགོས་པ་ཅི་ཞིག་ཡིན།
གསུངས་པའི་མདོ་འདི་
བཤད་ཚུལ་ཅི་ལྟ་བུའི་ཚུལ་གྱིས་རྟོགས་པར་བྱ། འདིའི་རྟོག་པའི་ཆོ་ག་ཅི་ལྟ་བུས་
ཉམས་སུ་བླང་བར་བྱ་སྙམ་པ་...དང་བདུན་ལས་ ལ། དང་པོ་ འདི་ནི་རྒྱུད་སྡེ་ལྔའི་དབང་
དུ་བྱས་ན་རྟོག་པའི་རྒྱུད་ཡིན་ལ། བཞིའི་ཚུལ་ལྟར་ན་བྱ་བའི་རྒྱུད་ཡིན་ནོ། ། གཉིས་
པ་ འདིའི་མིང་ནི་དེ་བཞིན་གཤེགས་པ་ཐམས་ཅད་ཀྱི་འོད་ཟེར་གྱིས་སྤྱི་བོ་ནས་དབང་
བསྐུར་བ་ཡིན་ལ། འདི་གསུང་བའི་དུས་སུ་རྣམ་པར་འཕྲུལ་པའང་དེ་ལྟར་མཛད་
པས་གཙུག་ཏོར་རྣམ་པར་རྒྱལ་བ་ཞེས་བྱའོ། །དེ་ལ་ཡང་སྤྱིར་མང་དུ་ཡོད་པ་
ལས། འདི་ནི་ཚེ་དཔག་ཏུ་མེད་པའི་གཙུག་ཏོར་རྣམ་པར་རྒྱལ་བ་དང༌། ངན་འགྲོ་
ཐམས་ཅད་སྦྱོང་བའི་རྣམ་པར་རྒྱལ་བ་ཞེས་བྱ་བ་ཡིན་ཏེ།
-610-
འདི་ལ་ཡང་ཨོཾ་གཅིག་

གཙུག་ཏོར་རྣམ་པར་རྒྱལ་མའི་གཟུངས་ཀྱི་ཡིག་སྣ།
མ་དང་། དགུ་མ་དང་། གསུམ་མ་དང་། ལྔ་མ་ཡོད་པ་ལས་ཨོཾ་གསུམ་མ་འདི་
དག་པ་ཡིན་ཏེ། སློབ་དཔོན་ཛེ་ཏ་རིས་ཀྱང་ཨོཾ་གསུམ་དང་ལྡན་པའི་གཟུངས་ཞེས་
སྒྲུབ་ཐབས་སུ་གསུངས་ལ། ཡང་གཏམ་རྒྱུད་ལས་ཡུལ་ལྷོ་ཕྱོགས་སུ་པཎྜི་ཏ་བྷ་བྱ་
ཀིར་ཏིས་རྒྱལ་པོའི་ཚེ་བསྲིང་བའི་དོན་དུ་རྨི་ལམ་བརྟག་པས་ཨོཾ་གསུམ་མ་ཡིན་ནོ་
ཞེས་རྨི་ལམ་དུ་ཐོས་སོ། ། གསུམ་པ་ འདིའི་སྟོན་པ་ནི་སྤྱིར་དེ་བཞིན་གཤེགས་པ་དཔག་
ཏུ་མེད་པས་གསུངས་ཤིང་བྱིན་གྱིས་བརླབས་པར་འོག་ནས་གསལ་ལ། ཁྱད་པར་
དུ་སྔོན་བྱུང་གི་སྟོན་པ་དེ་བཞིན་གཤེགས་པ་ཚེ་དཔག་ཏུ་མེད་པ་ཡིན་ལ།
བསྟན་པ་འདིའི་སྟོན་པ་ནི་དེ་བཞིན་གཤེགས་པ་ཤཱཀྱ་ཐུབ་པ་ཡིན་ཏེ། དེ་ཡང་རྣམ་
པར་རྒྱལ་བའི་ཏིང་ངེ་འཛིན་ལ་བཞུགས་པས་ཚེ་དཔག་ཏུ་མེད་པ་ཅེས་བྱའོ། ། བཞི་
པ་\...གནས་སྐབས་སུ་གདུལ་བྱ་གང་གི་དོན་དུ་གསུངས་ཞེ་ན། སྔོན་བྱུང་བ་སྤྱན་རས་
གཟིགས་ཀྱིས་སེམས་ཅན་སྤྱི་དང་། བརྒྱ་བྱིན་གྱི་བློ་གྲོས་བརྟན་པ་ལ་སོགས་པའི་
དོན་དུ་ཡིན་ལ། རྗེས་སུ་འཇུག་པ་ཚེ་ཐུང་བ་ལ་སོགས་པ་འགྲོ་བ་མཐའ་དག་གི་དོན་
ཡིན་ཏེ་མདོ་ཉིད་དུ་གསལ་ལོ། ། ལྔ་པ་ནི་ སྤྱིར་དུ་མདོ་འདིས་དགོས་པ་ཅི་ཞིག་སྟོན་
ཞེ་ན། གནས་སྐབས་ཀྱི་དགོས་པ་ནི་ཚེ་རིང་བ་ལ་སོགས་པ་ཡིན་ལ། མཐར་ཐུག་
གི་དགོས་པ་ནི་སངས་རྒྱས་ཀྱི་གོ་འཕང་ཡིན་ཏེ་འདི་དག་ནི་རྟོག་པ་ཉིད་ན་གསལ་
ལོ། ། ། དྲུག་པ་ནི་ང...མདོ་འདིའི་བཤད་ཚུལ་ཅི་ལྟ་བུའི་ཚུལ་གྱིས་རྟོགས་པར་བྱ་ཞེ་
ན། བསྡུས་པའི་དོན་དང་། ཚིག་གི་དོན་གཉིས་ཀྱིས་ཏེ། དང་པོ་ནི་རྟོག་པ་གཉིས་
ལས། རྟོག་པ་སྔ་མ་ལ་གསུམ་སྟེ། གླེང་གཞི་དང༌། མདོ་དངོས་དང་། དེ་ལ་རྗེས་
སུ་ཡི་རང་བའོ། །ཚིག་གི་དོན་ནི་སྒྲ་ཇི་བཞིན་པ་ཡིན་པས་མདོ་ཉིད་དུ་རྟོགས་པར་
ནུས་པས་ཁོ་བོས་མ་བྲིས་སོ། ། བདུན་པ་ནི་ མདོ་འདི་གཉིས་ཀའི་རྟོག་པའི་ཆོ་ག་ཇི་
ལྟར་ཉམས་སུ་བླང་བའི་ཚུལ་ནི་རྟོགས་སླ་བའི་ཕྱིར་རྟོག་པ་ལས་ལོགས་སུ་ཕྱོགས་
-611-

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
གཅིག་ཏུ་བསྡེབས་ཏེ་བརྗོད་ན་དོན་གཉིས་ཏེ། སྤྱིར་ཉམས་སུ་བླང་བ་རྒྱུན་གྱི་རྣལ་
འབྱོར་དང་བྱེ་བྲག་ཏུ་ཉམས་སུ་བླང་བ་གནས་སྐབས་ཀྱི་རྣལ་འབྱོར་རོ། །དང་པོ་
ནི་སྤྱན་རས་གཟིགས་ཀྱིས་ཞུས་པ་ལས་ཀྱང་། སུ་ཞིག་ཉིན་གཅིག་བཞིན་དུ་ལན་ཉི་
ཤུ་རྩ་གཅིག་རེ་ཡོངས་སུ་བརྗོད་པ་ཞེས་བྱ་བ་དང༌་། རྒྱལ་པོ་ཆེན་པོ་བཞིས་ཞུས་པ་
ལས་ཀྱང་དེ་བཞིན་དུ་གསུངས་པ་དང་། ལྷའི་རྣམ་པ་དང་ཡི་གེ་དགོད་པ་བྲིས་སྐུའི་
ཆོ་ག་ལ་བརྟེན་ཏེ། སློབ་དཔོན་ཛེ་ཏ་རིས་རྣལ་འབྱོར་གྱི་རྒྱུད་དང་མཐུན་པར་བསྒྲུབ་
པའི་ཐབས་མཛད་པ་དེའི་ཉམས་སུ་བླང་བའི་ཚུལ་ནི་འདིར་མི་འཇུག་པས་གཞན་
དུ་བཙལ་བར་བྱའོ། །འདིའི་ཆོ་ག་ནི་བྱ་བའི་རྒྱུད་ཉིད་ཀྱི་ལུགས་ཡིན་ཏེ། དེའང་
དམ་ཚིག་དང་སྡོམ་པ་ལ་གནས་པའི་རྣལ་འབྱོར་པས་སྔ་བར་ལངས་ཏེ་གྲུབ་ན་ཁྲུས་
བྱ། མ་གྲུབ་ན་ཁ་བཤལ་བ་ཙམ་བྱ་སྟེ། སྟན་བདེ་བ་ལ་འདུག་ལ་བདག་གིས་སེམས་
ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཐོབ་པར་བྱ་བ་དང་། ཁྱད་པར་
དུ་ཡང་ཚེའི་བར་དུ་གཅོད་པ་ཞི་བར་བྱ་བའི་དོན་དུ་བཅོམ་ལྡན་འདས་རྣམ་པར་
རྒྱལ་བ་བསྒྲུབ་སྙམ་དུ་སེམས་བསྐྱེད་ལ། སྤྱི་བོ་ལ་སོགས་པའི་ཡི་གེ་འགོད་པའི་གནས་
རྣམས་སུ་ཟླ་བའི་དཀྱིལ་འཁོར་རེ་བསམས་ལ། དེའི་སྟེང་དུ་ཡི་གེ་རྣམས་དགོད་དེ་
སྤྱི་བོར་ཨོཾ་དཀར་པོ། མགྲིན་པར་ཨཱ་དམར་པོ། སྙིང་ཁར་ཧཱུྃ་ནག་པོ། དཔྲལ་བར་
ཏྲཾ་སེར་པོ། ལྟེ་བར་ཧྲྀ་དམར་པོ། བརླ་གཉིས་ལ་ཨཾ་ལས་ལྗང་ཁུ་བསམས་ལ། ཨོཾ་
ཨཱཿཧཱུྃ་ཏྲཾ་ཧྲྀ་ཨཾ་ལས་ཆེ་གེ་མོ་རཀྵ་རཀྵ་ཞེས་པ་ལན་གསུམ་མམ་བདུན་བཟླས། དེ་
ནས་རྣམ་རྒྱལ་དང་སངས་རྒྱས་བྱང་ཆུབ་སེམས་དཔའ་ཐམས་ཅད་མདུན་དུའང་
དམིགས་ལ། ན་མོ་ཞེས་བྱ་བའི་དུས་སུ་ཕྱག་འཚལ་བར་བསམས་ཏེ་བཟླས་པ་
བྱའོ། །དེ་ཡང་དང་པོ་རྒྱལ་པོ་ཆེན་པོ་བཞིས་ཞུས་པ་ལས་གསུངས་པའི་ཕྱག་རྒྱ་བཅས
ལ་ལན་གཅིག་བཟླས། དེ་ནས་ཕྱག་རྒྱ་བཤིག་ལ་བཟླས་སོ། །དེ་ལྟར་སྔ་དྲོ་དང་ཕྱེད་
-612

གཙུག་ཏོར་རྣམ་པར་རྒྱལ་མའི་གཟུངས་ཀྱི་ཡིག་སྣ།
དང་དགོང་མོ་སྟེ་དུས་གསུམ་དུ་ཉི་ཤུ་རྩ་རེ་རེ་བཟླའོ། །རྩ་རེ་རེ་བཟླས་པ་དང་དགེ་
བའི་རྩ་བ་བྱང་ཆུབ་ཏུ་བསྔོའོ་རྒྱས་པའོ། །འབྲིང་གིས་སེམས་བསྐྱེད་པ་བྱས་ལ་སྐད་
ཅིག་གིས་ཡི་གེ་བཀོད་ཏེ། དུས་གསུམ་དུ་བདུན་བདུན་བཟླས་སོ། །བསྡུས་པས་
སེམས་བསྐྱེད་ལ་ཐ་མལ་པ་ཉིད་ལ་ཡི་གེ་བཀོད་དེ། དུས་ཅིག་ལ་ཉེར་གཅིག་
གམ། བདུན་བཟླས་པར་བྱའོ། །དམིགས་པའང་རབ་འབྲིང་གསུམ་སྟེ། རབ་ཡི་
གེ་དགོད་པ་དང་ལྷ་བསྒོམ་པ་དང་སྔགས་ཀྱི་སྒྲ་དང་བཞི་ལ་དམིགས་པ། འབྲིང་
ཡི་གེ་ལ་དམིགས་པ། ཐ་མ་སྒྲ་ཉིད་ལ་དམིགས་པའོ། །གཟུངས་མི་ཟློས་པའམ་མ་
གྲུབ་པའི་དུས་སུ་རྩ་སྔགས་དང་སྙིང་པོ་དང་ཉེ་བའི་སྙིང་པོ་བཟླས་སོ། ། རྒྱུན་གྱི་རྣལ་
འབྱོར་རོ། །གཉིས་པ་ནི་རྟེན་མེད་ཀྱང་བྱ་བ་རྟེན་ལ་མ་ལྟོས་པའི་ཆོ་ག་དང་། རྟེན་
གྱི་སྤྱན་སྔར་བྱ་བ་རྟེན་ལ་ལྟོས་པ་དང༌། ཐུན་མོང་དུ་སྦྱིན་བསྲེག་གི་ཆོ་གའོ། །དང་
པོ་ནི་རྒྱལ་པོ་བཞིས་ཞུས་པ་ལས། གཤིན་པོ་ལ་ཕན་གདགས་པ་དང༌་། ཉིན་གཅིག་
པའི་ཆོ་ག་དང་། ཤིན་ཏུ་བརྟན་པ་ལ་གསུངས་པ་ལས་ཁྱོར་ཆུ་དང་སོ་ཤིང་ལ་བརྟེན་
པའོ། །རྒྱལ་པོ་བཞིས་ཞུས་པ་ལས། བརྒྱད་བརྒྱའི་ཆོ་ག་རྟེན་ཡོད་ན་ལེགས་མེད་
ཀྱང་རུང་ངོ་། །ལྷག་མ་རྣམས་ལ་ནི་རྟེན་མེད་དུ་མི་རུང་ངོ་། །དེ་ལ་དང་པོ་ཉིན་
གཅིག་པའི་ཆོ་ག་ནི། མདོ་ལས་རིགས་ཀྱི་བུའམ་རིགས་ཀྱི་བུ་མོས་ཚེས་བཅོ་ལྔའི་ཟླ་
བ་ལ་ཞེས་བྱ་བ་ལ་སོགས་པ་གསུངས་ཏེ། ཚེས་བཅོ་ལྔའི་ཟླ་བ་ནི་བྱེ་བྲག་ཏུ་གཟུང་
བ་ཙམ་ཡིན་གྱིས་དུས་ནམ་ཡང་རུང་བ་ཡིན་ནོ། །དེ་ལ་དོན་ནི་འདི་ཡིན་ཏེ་རྨི་ལམ་
ངན་པའམ། དུས་མ་ཡིན་པར་འཆི་ལྟས་བྱུང་བའི་དུས་སུ་ནངས་པར་སྔ་བར་ལངས་
ཏེ་ཁྲུས་བྱས་ལ་ཡོད་ན་གོས་གཙང་མ་བགོ། མེད་ན་བཀྲུ་བའམ་དྲི་ཞིམ་པོས་བདུག་
པ་གྱོན་ལ་གསོ་སྦྱོང་རང་གིས་བླང་བ་བྱ་སྟེ། སེམས་བསྐྱེད་པ་ལ་སོགས་པ་རྒྱུན་གྱི་
རྣལ་འབྱོར་བཞིན་བྱས་ཏེ་ལན་སྟོང་བཟླས་སོ། །དེ་མ་གྲུབ་ན་བརྒྱད་བརྒྱས་ཀྱང་
-613

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
ཆོག་གོ་ཅེས་གསུང་ངོ་། །རྣ་ལམ་དུ་བསྒྲགས་པ་ནི་གོ་སླའོ། །གཤིན་པོ་ལ་ཕན་
གདགས་པ་ནི། སེམས་ཅན་སྡིག་པ་བྱེད་པ་གང་དག་ཅེས་བྱ་བ་ལ་སོགས་པ་སྟེ། དེ་
ཡང་སྔར་ཤི་ཟིན་པའི་རུས་པ་ལ་བརྟེན་ཏེ་ཕན་གདགས་པ་ནི་མདོ་ཉིད་དུ་གསལ་
ལོ། །འཆི་ཀ་ནས་བརྩམས་ཏེ་ཕན་འདོགས་ན་དེའི་དྲུང་དུ་སོང་སྟེ་ཐོག་མར་འདུ་
ཤེས་བཅུ་པའི་མདོ་བསྒྲགས་ཏེ་དེའི་དོན་དྲན་པར་བྱེད་དུ་གཞུག་གོ། ། དེ་ནས་རྣམ་
པར་རྒྱལ་མའི་གཟུངས་ལན་བདུན་ལ་སོགས་པ་བསྒྲག་པར་བྱའོ། །དེ་ནས་ཤི་བ་
དང་གཟུངས་འདི་གུར་གུམ་གྱིས་བྲིས་ཏེ་དེའི་སྤྱི་གཙུག་ཏུ་བཅིང་བར་བྱའོ། །དེ་ནས་
ཆུའི་ནང་ངམ། མཆོད་རྟེན་ནམ། རི་མཐོན་པོའམ་དུར་ཁྲོད་དུ་བསྐྱལ་ལོ། །གལ་
ཏེ་བསྲེག་པར་འདོད་ན་ཞི་བའི་སྦྱིན་བསྲེག་བཞིན་བྱ་སྟེ། རྣལ་འབྱོར་པ་ལ་སོགས་
པའི་རོ་ཡིན་ན་ལྷར་བསྐྱེད་དོ། །ཐ་མལ་པ་ཡིན་ན་ལྷ་རྣམས་ལ་དབུལ་བར་བྱ་
སྟེ། སྦྱིན་བསྲེག་གི་ཆོ་ག་ནི་འོག་ནས་འཆད་དོ། །དེ་ནས་འོ་མ་དང་དྲི་ཞིམ་པོའི་
ཆུས་མེ་བསད་ཅིང་རུས་པ་བཏུའོ། །རུས་པ་དེ་མཆོད་རྟེན་ཡོད་ན་དེའི་དྲུང་
ངམ། མེད་ནའང་མཎྜལ་གྱི་དབུས་སུ་བཞག་སྟེ་རབ་ཀྱིས་ཞག་བཞི་བཅུའི་བར་དུ་
དུས་གསུམ་དུ་ཡུངས་ཀར་ལ་སྔགས་ཉི་ཤུ་རྩ་རེ་བཟླས་ཏེ་གཏོར་བར་བྱའོ། །དེ་ནས་
རུས་པ་དེ་དག་ལ་འོག་ནས་འབྱུང་བའི་ས་ཚའི་ཆོ་ག་བཞིན་ས་ཚ་བྱ་སྟེ། དེ་ལ་སྟོང་
ཕྲག་གཅིག་གི་མཆོད་པ་བྱས་ཏེ། མཆོད་རྟེན་དུ་བཞུགས་སུ་གསོལ་བ་བྱས་ན་ཕན་
ཡོན་མདོ་བཞིན་དུ་འབྱུང་ངོ་། །ཁྱོར་ཆུ་དང་པོ་ཤིང་ལ་བརྟེན་པ་ནི་རྟོགས་སླའོ། །དེ་
དག་ནི་རྟེན་མེད་ཀྱང་བྱར་རུང་བས་རྟེན་ལ་མ་ལྟོས་པའི་ཆོ་ག་བྱའི་རྟེན་ཡོད་ན་ནི་
ཤིན་ཏུ་མཆོག་གོ། །ད་ནི་རྟེན་མེད་དུ་མི་རུང་བའི་རྟེན་གྱི་སྤྱན་སྔར་བྱ་བའི་ཆོ་ག་
ནི་རྟེན་གྱི་ཆོ་ག་དང་། དེ་ལ་བརྟེན་པའི་ཆོ་གའོ། །དང་པོ་ནི་ཇི་ལྟར་བྱ་བའི་ཐབས་
དང་༌། དེའི་རབ་ཏུ་གནས་པའོ། །དེའི་དང་པོ་ལའང་རྟེན་གྱི་ཆོ་ག་དང༌། བྲིས་
-614-

གཙུག་ཏོར་རྣམ་པར་རྒྱལ་མའི་གཟུངས་ཀྱི་ཡིག་སྣ།
སྐུའི་ཆོ་གའོ། །སྔ་མ་ལའང་རིས་སུ་བྲིས་པ་དང༌། མཆོད་རྟེན་ཉིད་དུ་བྱ་
བའོ། །དང་པོ་ལའང་གོས་གཙང་མ་ལ་སྣ་ཚོགས་རྡོ་རྗེ་ལ་གནས་པའི་ཞེས་གསུངས་
པ་ལ་བརྟེན་ཏེ་བསྲུང་བ་དང་ཕྱིར་བཟློག་པའོ། ། ཕྱིར་བཟློག་པ་ནི་མཆོད་རྟེན་པད་
ཟླ་ལ་གནས་པའི་བང་རིམ་གསུམ་དང་འགུར་ཆུ་དང་བུམ་པ་དང་ཆུ་རྟེན་དང་འཁོར་
ལོ་དང་ཆར་ཁབ་ཏུ་བཅས་པ་བུམ་པ་ལ་དང་པོར་རྡོ་རྗེ་ཕྱེད་པ་དེའི་ཕྱི་རོལ་ཏུ་མེ་
རིས་བསྐོར་བའོ། །མཆོད་རྟེན་མཐའ་དག་ལ་དང་པོར་ཧཱུྃ་མགོ་ཕྱིར་བསྟན་པ། དེའི་
ཕྱི་རོལ་ཏུ་མེ་རིས་བར་མེད་པར་བསྐོར་བའོ།
།བུམ་པའི་དབུས་སུ་སྣ་ཚོགས་རྡོ་རྗེའི་
ལྟེ་བ་ལ། ཨོཾ་ན་མཿཆེ་གེ་མོ་ལ་གནོད་པ་བྱེད་པ་ཐམས་ཅད་ཕྱིར་བཟློག་ཅིག་སྭཧཱ་
ཞེས་བྲིའོ། །དེའི་ཕྱི་རོལ་ཏུ་གཡས་བསྐོར་གྱིས་གཟུངས་ཀྱི་ཕྲེང་བའོ། །བསྲུང་བ་
ལ་ནི་དབུས་སུ་རྡོ་རྗེ་རྒྱ་གྲམ་མི་བྲི་བར་རྡོ་རྗེ་རྒྱ་གྲམ་གྱི་ལྟེ་བ་ལ་མཆོད་རྟེན་སྔ་མ་
བཞིན་བྲིའོ། །མིང་སྤེལ་བ་ནི་གཟུངས་ཀྱི་མཐར་ཆེ་གེ་མོ་གནོད་པ་ཐམས་ཅད་ལས་
རཀྵ་རཀྵ་སྭཱཧཱ་ཞེས་བྲི་བའོ། །མཆོད་རྟེན་ཉིད་དུ་བྱས་པ་ལས་ཆོ་ག་རྒྱས་པ་ལ་མཆོད་
རྟེན་སོར་བཞི་པ་དང༌་། བཅུ་གཉིས་པ་ནི་རྟོག་པ་ཉིད་དུ་གསལ་ལ། ཆོ་ག་བསྡུས་
པ་ས་ཚའི་ཆོ་ག་ནི། དེ་ནས་གཞན་ཡང་ཆོ་ག་ནི། རབ་ཏུ་དགེ་བའི་གནས་སུ་ས་
བླངས་ལ་ཞེས་བྱ་བ་ལ་བརྟེན་པ་ཡིན་ཏེ། གཙང་ས་མི་མ་ཡིན་པས་བདག་ཏུ་མ་
བཟུང་བ་ནས་ས་བླངས་ལ་འཇིམ་པ་བྱས་ལ་སེམས་བསྐྱེད་པ་ནི་སེམས་ཅན་ཐམས་
ཅད་ཀྱི་དོན་དུ་ཏ་ཐཱའི་སྐུ་བཞེངས་པར་བྱའོ་སྙམ་དུ་བསམས་ལ་འཇིམ་པའི་གོང་བུ་
ལ་བེེ་རོ་ཙ་ནའི་སྔགས་ཉེར་གཅིག་བཟླས་ལ་བྱིན་གྱིས་བརླབ་བོ། །དེ་ནས་འབི་འབི་
ལ་སྣུམ་བསྐུ་བ་དང༌་། རྒྱར་གཞུག་པ་དང་འདེབས་པ་ཐམས་ཅད་ལ་རྣམ་རྒྱལ་གྱི་
གཟུངས་བཟླས་ཤིང་གདབ་བོ། །བུམ་པའི་ནང་དུ་གཟུངས་སྔགས་སམ། རྩ་བའི་
སྔགས་གུར་གུམ་གྱིས་བྲིས་ལ་གཞུག་པར་བྱའོ། །བྲིས་སྐུའི་ཆོ་ག་ནི་དེ་ནས་གཞན་
-615

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
ཡང་ཞེས་བྱ་བ་ལ་སོགས་པ་ཡིན་ཏེ། གཞི་དང༌། ཚོན་དང༌་། ལྷ་བཟོ་མཁན་
དང་། དུས་དང་། ཆོ་ག་དང་རྣམ་པ་རྣམས་ཡིན་ནོ། །གཞི་ནི་དང་པོ་ནས་
བསྒྲུབས་པའི་རས་ཏེ་གྲོང་པའི་ཆོས་ཀྱིས་མ་ཕོག་པའི་གཞོན་ནུ་མས་བྱས་པའི་སྐྲ་མེད་
པ་ཁྲུ་གང་ཡན་ཆད་པའོ། །ཚོན་ནི་ལྷག་མ་མ་ཡིན་པའོ། །ལྷ་བཟོ་ནི་གསོ་སྦྱོང་དང་
ལྡན་པའོའོ། །དུས་ཡར་གྱི་ངོས་སོ། །ཆོ་ག་ནི་ཚོན་རྩི་རྣམས་གཟུངས་ཀྱི་ཡི་གེར་གྱུར
པ་ལས་དེ་དང་དེར་གྱུར་པར་བསམ་མོ། །གཞན་ཡང་རས་འདུལ་བྱས་པའི་གཞི་
ལ་བུམ་པའི་ཐད་ཀར་གཟུངས་སྔགས་ཀྱི་ཕྲེང་བ་གཡས་སྐོར་གྱིས་བྲིའོ། །དེའི་མཇུག་
ལ་ཆེ་གེ་མོ་ལ་རཀྵ་རཀྵ་སྭཱཧཱ་ཞེས་པ་བྲིའོ། །ཨོཾ་ལ་སོགས་པའི་ཡི་གེ་དགོད་པ་རྣམས་
ཀྱང་བྲིས་སྐུ་བྲིས་ཟིན་པ་ལ་འགོད་པའམ་ཡང་ན་སྔོན་དུ་སྐྱ་རིས་བཏབ་པ་ལ་འགོད་
པ་ཡིན་ནོ། །རྣམ་པ་ནི་ཆོ་ག་ཉིད་ན་གསལ་ལོ། །འདིས་ནི་རང་གི་ལྷའི་རྣལ་འབྱོར་
ཡང་ཟིན་པ་ཡིན་ནོ། །རྟེན་ཇི་ལྟར་བྱ་བའོ། །དེ་དག་གི་རབ་ཏུ་གནས་པ་ནི། བུམ་
པ་ཆོ་ག་ཇི་ལྟར་བྱ་བ་བཞིན་བཅས་ལ། དེས་མེ་ལོང་ལ་མཆོད་རྟེན་གྱི་གཟུགས་ཤར་
བ་ལ་ཁྲུས་བྱའོ། །དེ་ནས་རང་རྣལ་འབྱོར་དང་ལྡན་པས་མཆོད་རྟེན་གྱི་འོག་ཏུ་པཾ་
ལས་པ